Poštovane dame i gospodo zastupnici, uvaženi članovi Vijeća ministara BiH, poštovani gosti otvaram 7. sjednicu Predstavničkog doma Parlamentarne skupštine BiH i saslušaćemo himnu Bosne i Hercegovine. [[INTONIRANJE HIMNE]] Iz Ministarstva vanjskih poslova dobili smo obavještenje da ministrica Turković i zamjenik Brkić nisu u mogućnosti prisustvovati sjednici. Isto tako, svoje odsustvo su opravdali i uvaženi zastupnici Đonlagić, Darijana Filipović i Mirsad Kukić. Trenutno je prisutno 35 zastupnika i konstatiram da sjednica ima kvorum za rad i odlučivanje. Kao što vam je naznačeno u pozivu za sjednicu, a u skladu sa članom 167. Poslovnika na početku sjednice, prije rasprave o dnevnom redu zastupnicima će biti omogućeno postavljanje zastupničkih pitanja u usmenoj formi. U skladu sa članom 168. Poslovnike najave za postavljanje zastupničkih pitanja u usmenoj formi dostavili su sljedeći zastupnici: Dragan Mektić predsjedavajućem Vijeća ministara BiH; Adil Osmanović predsjedavajućem Vijeća ministara BiH; Nermin Nikšić ministrici vanjskih poslova BiH; Jasmin Emrić ministru komunikacija i prometa BiH i Damir Arnatu ministru pravde BiH. Sada možemo početi s postavljanjem usmenih zastupničkih pitanja i davanja odborova. Riječ prvo dajem zastupniku Draganu Mektiću, da postavi pitanje u usmenoj formi. Izvolite.
Hvala predsjedavajući. Ja svoje poslaničko pitanje postavljam Savjetu ministara ili konkretnije da kažem predsjedavajućem Savjeta ministara i zašto je dozvoljeno da se izvrši, pod navodnicima da kažem, sječa kadrova srpskih u bezbjednosnim agencijama. Mi trenutno sad imamo takvu situaciju da ni u jednoj bezbjednosnoj, odnosno niti u obavještajnoj niti u policijskoj agenciji nemamo Srbina koji obavlja poziciju i funkciju direktora. Dakle, i pozicija ministra više nije kao što je bila, da je bio Srbin na čelu tog ministarstva, izgubili, dozvolilo se da se izgubilo poziciju i direktora SIPA-e, Državne agencije za zaštitu, dozvolilo se da predsjednik Odbora za parlamentarni nadzor u, nad Obavještajnom agencijom nema Srbina na čelu te Agencije, u odboru, odnosno u Komisiji za parlamentarni nadzor nad radom, odnosno za odbranu i bezbjednost nema Srbina na čelu te agencije, tako da bukvalno sada nijedna pozicija u bezbjednosnom sektoru ne pripada nekome iz reda srpskog naroda. Postavljam pitanje – zašto je to dozvoljeno, zbog čega smo došli u takvu situaciju i kako će se stanje promijeniti? Hvala. 2
Hvala. Predsjedavajući Vijeća ministara, izvolite.
Gospodine predsjedavajući, članovi radnog predsjedništva, dame i gospodo poslanici, gosti, predstavnici medija. Dozvolite mi da kažem da je dobro što je poslanik danas obrazložio na koje se pozicije odnosi ovo o čemu on govori, jer na osnovu onoga što smo mi dobili nisam mogao da raspoznam šta je to problem, odnosno kakva se to sječa kadrova u bezbjedonosnim agencijama desila, kako je to rekao poslanik Mektić. Ono što želim da sada kažem na samom početku, nakon mog izvora za predsjedavajućeg Savjeta ministara veliki broj zaposlenih se javljao sa željom da razgovara sa mnom, uglavnom pripadnika srpskog naroda i mnogi od njih su dolazili, najveći broj dolazio je iz Ministarstva bezbjednosti. ... veliki sastanak održali su moji saradnici, neke i ja i svi ti zaposleni su govorili upravo o tome da je pozicija Srba u Ministarstvu bezbjednosti loša, da od osam pozicija koje postoje u Ministarstvu bezbjednosti, koje nisu ministar i zamjenik ministara, pripadaju samo dva Srbima i ukazivalo se na situaciju da je pozicija Srba u Ministarstvu bezbjednosti mnogo lošije nego, recimo, u Ministarstvu spoljne trgovine i ekonomskih odnosa. Naravno, ja sam to smatrao situacijom da je to stav zaposlenih i uglavnom onome ko ode i ja kada odem i svako od nas kada ode od svojih zaposlenih dobijete neke negativne komentare. Pokušavajući da provjerim ovo što je pitao poslanik Mektić, ja sam tražio od Ministarstva bezbjednosti da mi dostavi podatke, ja ću kratko pročitati šta su oni mene obavijestili, a ja Vama prenosim. Nacionalna struktura u Ministarstvu bezbjednosti, kao i u agencijama, odnosno upravnim organizacijam u sastavu Ministarstva bezbjednosti je identična od momenta imenovanja novog saziva Savjeta ministara do danas. Što znači da se ništa od 23. decembra nije pormijenilo u rokovodećim pozicijama u Ministarstvu bezbjednosti i agencijama u sastavu Ministarstva bezbjednosti. Ono što se desilo u Ministarstvu bezbjednosti jeste da je ministar bezbjednosti suspendovao dva pomoćnika ministra zbog vođenja krivičnog postupka Agić Samira i Stanić Radenka i na njihova mjesta dao ovlaštenja za provođenje konkursa i završetka procesa protiv jednog predstavnika, radi se o dvije dame, jedna je iz reda bošnjačkog, jedan iz reda srpskog naroda, tako da se zadržala pozicija srpska pod dva, dvije pozicije od ukupno osam pozicija u Ministarstvu bezbjednosti. Ovo o čemu govorite kad je u pitanju direktor SIPA-e, Vi znate da je direktor SIPA-e 04. decembra prije izbora Savjeta ministara napustio tu poziciju zbog isteka mandata, a u ovom trenutku u BiH postoji najmanje 20 agencija koje obavljaju funkcije direktora i zamjenika direktora da su im istekli mandati. Motivi zašto je gospodin Stanić otišao i napustio tu poziciju i to mjesto koje pripada srpskom narodu ja nikada nisam saznao i u dogovoru sa ministrom bezbjednosti, ministar bezbjednosti je predložio novog kandidata sa liste uspješno okončanog konkursa izbora direktora SIPA-e i predložio Darka Ćuluma za to mjesto. Na jednoj, na sjednici, izvinjavam se samo predsjedavajući, na sjednici Kolegija, koji čini moja dva zamjenika i ja, utvrđen je prijedlog da se imenuje gospodin Darko Ćulum za direktora SIPA-e i mnogo još pozicija vezano za kadrovsku politiku započetu u prethodnom sazivu ministara. Postignuta je saglasnost, nakon dva dana ministrica Turković je došla i rekla da Stranka demokratske akcije želi daljnje konsultacije vezano za kadrovska pitanja i od tada ne postoji 3 saglasnost da se izvriši imenovanje direktora SIPA-e. Ponavljam, direktor SIPA-e je podnio ostavku i napustio prije izbora ovog Savjeta ministara. Hvala lijepo.
Hvala. Zastupnik Mektić, želite li komentar. Izvolite.
... da kažem da nisam zadovoljan ovim odgovorom, prije svega zato što bivši direktor SIPA-e gospodin Perica Stanić nije podnio ostavku, niti je napustio SIPA-u, već je razriješen zbog isteka mandata radi odlaska u penziju, dakle po sili zakona. Ali, Vi ste od 23. decembra pa do sada, evo već tri mjeseca, dakle trebali i mogli i morali da izvršite imenovanje novog direktora SIPA-e, pogotovo što je prethodno Nezavisni policijski odbora već završio kompletnu proceduru i dostavio listu uspješnih kandidata. E to što Vi niste imenovali, to je sada drugi problem ili što nećete da imenujete ili što hoćete da ostane ovakav status kvo do daljnjeg. Drugu stvar, mi smo izgubili još pozicija koje smo realno trebali i mogli da dobijemo, a to je parlamentarni nadzor nad radom Obavještajne agencije, gdje neko treba da dođe iz [[govornik se upozorava na vrijeme]] odmah završavam, iz opozicije. Ali gospodine predsjedavajući, glasovima Vaše političke partije nije došao Srbin na tu poziciju, već je došao neko drugi, dakle prepustili ste i tu poziciju. Pretpostavljam, odnosno na osnovu toga zaključujem da namjerno odstranjujete Srbe iz bezbjednosnih agencija.
Riječ dajem uvaženom zastupniku Osmanović, usmeno pitanje. Izvolite.
Hvala predsjedavajući. Moje pitanje upućeno je predsjedavajućem Vijeća ministara BiH. Molim Vas da mi pojasnite po kojem pravnom, odnosno ustavnom ili zakonskom osnovu ili odluci Vijeća ministara BiH ste učestvovali u konsultacijama održanim dana 20.02.2020. godine u zgradi Administrativnog centra Vlade RS-a u Istočnom Sarajevu sa članom Predsjedništva BiH, gospodinom Miloradom Dodikom? Takođe, tražim informaciju, a kako je javnosti poznato, što je i fotografski dokumentovano, da je jedan broj državnih službenika iz institucija Bosne i Hercegovine učestvovao na konsultacijama u Istočnom Sarajevu. Da li je tačno, kako su neki mediji objavili, da su isti i telefonskim putem pozivani iz Vašeg kabinete da prisustvuju sastanku? Navodim, da državni službenici treba da budu nepristrasni, te naročito da izbjegavaju aktivnosti ili propuste u vršenju svoje profesionalne dužnosti i koji krše ili su nespojive sa dužnostima utvrđenim Zakonom o državnoj službi u institucijama BiH i suzdržavaju se od javnog ispoljavanja svojih političkih uvjerenja, te da ne smiju slijediti instrukcije političkih stranaka, a sve u skladu sa Zakonom o državnoj službi u institucijama BiH. Hvala. 4
Hvala Vam lijepo. Gospodine Osmanoviću, Vaše putanje u principu sastavljeno je otprilike od dva pitanja i nekoliko konstatacija, zato ću ja pokušati da ga podijelim upravo to na dva pitanja i dvije ili tri konstatacije i da dam odgovor na ovo. Prvo po kom osnovu sam prisustvovao konsultacijama sa članom Predsjedništva, gospodinom Dodikom? Zaista nadam se niko ovdje ne misli da predsjedavajući Savjeta ministara treba nečiju odluku da bi razgovarao sa bilo kojim članom Predsjedništva BiH i održao sastanak. Nadamo se da niko ne očekuje da BiH ima takvog predsjedavajućeg Savjeta ministara ili ako još neko očekuje da će doći neko iz Republike Srpske i da neće biti na sastanku sa srpskim članom Predsjedništva onda mislim da ne možete naći takva dva čovjeka u Republici Srpskoj ili bar ne možete naći dvojicu koji mogu da pobede na izborima. Da li sam i na osnovu čega sam prisustvovao, naravno ako pogledate Zakon o Savjetu ministara jasno je definisana pozicija predsjedavajućeg Savjeta ministara i članova Predsjedništva, kao što se odazivam na pozive i razgovore druga dva člana Predsjedništva, tako je bilo i na ovome sastanku sa gospodinom Dodikom, srpskim članom Predsjedništva i ovo je bio zajednički sastanak, a nisu bile konsultacije moje kod predsjednika Dodika, već moj i njegov sastanaka sa ljudima koji su tamo zaposleni. Da li je zaposleni pozivani iz Kabineta predsjedavajućeg Savjeta ministara? Da, pozivani su iz mog Kabinete, jer sam ih ja pozivao. Pozivao sam ih da razjasnimo neke stvari, jer je bilo mnogo poziva u moj Kabinte kako će ljudi da reaguju. I zaista nadam se da niko nemisli da predsjedavajući Savjeta ministara nema pravo da poziva na sastanke te ljude. Nekoga koga koga imenujete, nekome kome odobravamo budžet, nikom kom odobravamo program rada i neko ko nam podnosi izvještaj o radu mora se odazvati na sastanak, tako se i najveći broj zaposlenih koji smo pozvali odazvali na ovaj sastanak. Što se tiče Vaših konstatacija, slažem se da državni službenici trebaju da budu nepristrasni i to je moj poziv uvijek i sad javno svim državnim službenicima da budu u svom radu nepristrasni, takav mi je bio poziv na tom sastanku koji smo imali. Konstatacija da se suzdržavamo od javnog iznošenja svojih političkih uvjerenja, apsolutno saglasan i sada pozivam sve zaposlene u Savjetu ministara, u institucijama, bilo koje od institucija da ne iznose javno svoja politička uvjerenja kada obavljaju svoje poslove, tako je to rečeno i na tom sastanku. I da, konstatacija da ne mogu slijediti instrukcije svojih političkih partija, apsolutno saglasan. Na tom sastanku koji smo organizovali predsjednik Dodik, kao predsjednik SNSD-a i ja kao član SNSD-a bilo je najmanje članova SNSD-a. Vi ste svjedoci da su tamo ljudi bili uglavnom ljudi koje ste vi u prethodnom sazivu imenovali, a znate da je [[govornik se upozorava na vrijeme]] prethodnom sazivu Savjeta ministara članovi SNSD-a su samo mogli biti razriješeni dužnosti, a nikako imenovani, ali ovo nije bio razgovor političkih istomišljenika već ljudi iz Republike Srpske koji su imali zaključke Narodne Skupštine. Hvala vam lijepo.
Uvaženi zastupnik Nermin Nikšić, izvolite. Ah, komentar. Izvolite. 5
Uvaženi predsjedavajući, gospodine Tegeltija, Vi ste dugo vremena bili član Vlade entiteta Republika Srpska u, izabrani ste u Narodnoj skupštini Republike Srpske, ovdje ste izabrani krajem prošle godine za predsjedavajućeg Vijeća ministara, položili ste zakletvu na Ustav i zakone Bosne i Hercegovine. Vas ne obavezuju zaključci Narodne skupštine Republike Srpske, prema tome ako nešto Vas može obavezati to su zaključci ovog Parlamenta i zaključci Vijeća ministara. Ako ste već pozivali državne službenike na taj jedan politički sastanak, zašto niste pozvali nekoga Matu, nekoga Iliju, nekoga Sulejmana, nekoga Suada, pa bi onda rekli da je to bilo zaista u skladu sa Zakonom o državnoj službi, profesionalno, Vi ste ciljano i birano pozivali državne službenike i doveli ih u takvu jednu nezavidnu podsituaciju i poziciju. Kada ste imali ekspoze rekli ste da nećete dozvoliti da Vijeća ministara BiH uvlačite u neke političke vode, ovo je bio čisto politički skup, kako da se vrši opstrukcija rada Vijeća ministara, kojeg već dugo vremena ne sazivate redovno i kako da se vrši opstrukcija rada ovog Parlamenta i smatram da je to jedno čisto, čist politički skup na kojeg ni Vi, niti državni službenici niste trebali biti prisutni. Hvala.
Uvaženi zastupnik Nermin Nikšić, izvolite.
Gospodine predsjedavajući, pošto je ministrica pravdala svoj neprisustvo, ja ću poslati u pisanoj formi da ne opterećujem sad ovdje.
Hvala. Zastupnik Emrić, izvolite.
Zahvaljujem predsjedavajući. Ja imam pitanje Ministarstvu komunikacija i promete BiH, a koje glasi – Da li račun o prodaji vozila izdan na ime kupca vozila, a kojim se dokazuje vlasništvo u skladu s članom 6. Pravilnika o registraciji vozila, mora nužno sadržavati i otisak pečata privrednog društva ili firme koja vrši prodaju vozila u nekoj od zemalja Europske unije, iako u tim zemljama privredna društva ili firme pečat više ne koriste u svom poslovanju? Zašto postavljam ovo pitanje? Postavljam iz praktičnih razloga, jer imamo situaciju da firme iz Bosne i Hercegovine koje uvoze ili kupuju vozilo u nekoj od europskih zemalja prilikom kupovine od tih europskih firmi koje prodaju vozila dobiju elektronički obrađen račun koji u svom sadržaju nema otisak pečata. Kada bosanskohercegovačke firme izvrše uvoz, carinjenje i kada pristupe registriranju tog kupljenog vozila onda nadležni organ za registriranje vozila račun koji je elektronički obrađen bez sadržaja pečata ne priznaje. S obzirom da velik broj zemalja u Europskoj uniji, odnosno firme koje su registrirane u Europskoj uniji ne koriste pečat u onom obliku kako je to forma i oblik u Bosni i Hercegovini dovodi nas u situaciju da službenici koji rade na registriranju vozila ocjenjuju da li taj račun koji su dobile naše firme prilikom kupovine tog vozila može biti u skladu s članom 6. Pravilnika dokaz o kupljenom 6 vozilu, odnosno dokaz o vlasništvu nad kupljenim vozilom, pa je, mislim, potrebno da nadležno ministarstvo razjasni ovu situaciju. Hvala.
Imali su odgovor, ali tako si ih zbunio da ne znam hoće li sad, pa evo da vidimo hajde.
KOMUNIKACIJA I PROMETA BiH Poštovani predsjedavajući, poštovano predsjedništvo, poštovani zastupnici, predsjedavajući Vijeća ministara. Odmah ću pročitati odgovor, imajući u vidu gore navedeno odgovor je sljedeći. Privredna društva u zemljama Evropske unije poslednjih godina najčešće ne koriste pečat u svom poslovanju, u smislu prethodno navedenog nadležni organ za registraciju vozila u cilju dokazivanja vlasništva nad vozilom dužan je cijeniti validnost dostavljenog dokumenta, uvažavajući pri tome način na koji je uređeno poslovanje u zemlji iz koje dolazi predmetni dokument. Napominjemo, da ukoliko se radi o elektronskom potpisivanju dokumenta, isto je uređeno Zakonom o elektronskom potpisu BiH „Službeni glasnik BiH“ 91/06. Vrlo jasno, hvala lijepo.
Sad je komentar na odgovor – a gdje je pečat?
Meni je jasno, iz ovog odgovora proizlazi da elektronički obrađen račun bez otiska pečata je validan dokaz za vlasništvo nad kupljenim vozilom i ja bih zamolio Ministarstvo da ovakvu instrukciju pošalje svim nadležnim organima koji vrše registriranje kupljenih vozila iz razloga što se nejednako primjenjuje ova odredba člana 6. Pravilnika, pa negdje se elektronski obrađen račun prihvata kao validan dokaz nad vlasništvo kupljenog vozila, a negdje ne. Pa bi molio Ministarstvo da to i tako i učini. Hvala.
Hvala. Uvaženi zastupnik Arnaut, izvolite.
Hvala predsjedavajući. Pitanje ministru pravde. Dakle, tražim informaciju šta je konkretno Ministarstvo pravde BiH
Samo malo pažnje, molim vas. 7
Šta je konkretno Ministarstvo pravde BiH poduzelo po pitanju realizacije zaključaka Predstavničkog doma, nije jedan nekoliko njih, dakle zaključaka Predstavničkog doma kojim se od Ministarstva pravde BiH traži da pripremi i u proceduru dostavi prijedlog izmjena i dopuna Zakona o VSTV-u? Podsjećam da je prvi takav zaključak usvojen još početkom 2017. godine, da smo nakon toga imali nekoliko zaključaka iste ili slične prirode, između ostalog i zaključak u junu 2019. godine kojim se od Ministarstva pravde tražilo da nam dostavi sveobuhvatnu informaciju koje je sve propise potrebno promijeniti itd. Ovaj, međutim još uvijek, kao što znamo, nemamo prijedlog zakona o izmjenama i dopunama Zakona o VSTV-u i zbog toga tražim informaciju o poduzetim koracima, konkretnim, dakle, da li je formirana radna grupa, dokle je došla sa radom, zašto još uvijek ništa nije u proceduri po ovom pitanju i slično? Hvala.
Poštovani predsjedavajući, uvažene zastupnice i zastupnici, kolege iz Vijeća ministara, dame i gospodo. Kako je uvaženi zastupnik postavio pitanje, ja se neću vraćati u 2017. evo idemo do 2019. godine. Mi smo sredinom 2019. godine imali sastanak između ministra pravde BiH, entitetskih ministara pravde i predsjednika Pravosudnog povjerenstva Brčko Distrikta, gdje smo razmatrali način i modalitete daljnje reforme pravosuđa u BiH, ali i načinu unapređenja zajedničkog rada na izradi potrebnih zakona. Dogovoreno je da radna skupina pripremi nacrt zakona o izmjenama i dopunama važećeg zakona ili novog nacrta Zakona o Visokom sudbenom i tužiteljskom vijeću BiH sukladno Mišljenju Vencijanske komisije, preporukama Evropske komisije, preporukama Strukturalnog dijaloga o pravosuđu između EU i BiH, ali i da razmotri sve druge inicijative koje su u proteklom razdobolju dostavljene Ministarstvu pravde. Imajući u vidu važnost postaljvenog zadatka, ocjenjeno je opravdanim da se u pripremu ovog propisa uključi veći broj članova, posebno nositelja pravosudnih funkcija, te radi navedenog u desetom mjesecu prošle godine Ministarstvo pravde je pozvalo Sud i Tužiteljstvo BiH, vrhovne sudove entiteta, Federalno tužiteljstvo i Republičko javno tužiteljstvo da dostave prijedloge svojih predstavnika za rad u ovoj radnoj skupini. Nakon toga je održano više sastanaka, a sljedeći je zakazan za idući tjedan. S obzirom na to da Ministarstvo pravde BiH nije jedini nositelj reforme pravosuđa i da ista mora biti utvrđena, ali i provedena sustavno, gdje će u pronalasku modaliteta reforme biti uključeni svi relevantni stručnjaci, smatram da ne možemo preuzeti ulogu isključivog reformatora i sami bez stručnjaka načiniti tekst za koji cijenimo da zadovoljava evropske standarde i druge postavljene zahtjeve. Jer Ministarstvo može sagledati samo jedan aspekt nužan za reformu, ali bez stručnjaka koji rade u pravosuđu nemamo cjelovitu sliku za koju cijenimo da je nužna za adekvatnu reformu koja će imati dugoročne pozitvine rezultate. Iz navedenog je jasno da smo poduzeli sve potrebne i adekvatne korake da se sačini dobar tekst propisa koji će zadovoljiti i očekivanja građana, profesionalnu zajednicu, ali i standarde Evropske unije, zato ćemo čekati na tekst prijedloga zakona koji pripremaju stručnjaci. S obzirom na aktivan rad skupine vjerujem da će njihov trud ubrzo dati očekivane rezultate i da će nam dostaviti prijedlog teksta s kojim ćemo ići u daljnju proceduru. Hvala. 8
Ok. Komentar na dobijeni odgovor. Izvolite.
Hvala predsjedavajući. Dakle, mi očito imamo strukturalni problem u Ministarstvu pravde, upravo smo čuli ministra pravde da ne postoje stručni kapaciteti u Ministarstvu pravde za izradu zakona, što je zaista neshvatljivo. Druga stvar, ne možete se ministre ne vraćati u 2017. ovaj Dom je Vas zadužio, Vi ste bili i u prošlom sazivu ministar pravde da to uradite i niste ispoštovali zaključak Doma. Međutim, ja ću onda Vas, ako dozvolite, vratiti na juli 2019. godine, 29.07.2019. godine ste dali izjavu, ovaj, da će sveobuhvatne, evo citiram Vas, dakle – da će sveobuhvatne izmjene Zakona o VSTV-u biti u proceduri do kraja godine i da će uskoro o njima imati mogućnost da se izjasne legitimna vlast izabrana na izborima. Kraj godine je bio prije, evo saće biti gotovo puna tri mjeseca, dakle imamo strukturalni problem u Ministarstvu pravde, nemaju kapaciteta da rade zakone, a isto tako probijaju i naše rokove, ali i rokove koje sami sebi zadaju i onda se gospodin Lovrinović čudi kad poslanici predlažu zakone. Hvala.
Hvala najljepša. Uvaženi zastupnik Šemsudin Mehmedović, izvolite.
Hvala gospodine predsjedavajući. Naime, vjerovatno zbog tehničke greške nije evidentirano moje zastupničko pitanje, koje sam dostavio 04.03. a ono je postavljeno ministrima i ministrici Ankici Gudeljić, Staši Košarcu, Vojinu Mitroviću, Josipu Grubeši, Vjekoslavu Bevandi i ostalima, a ono glasi – Na koji način ste vi kao rukovodioci u institucijama BiH dali uputu uposlenicima u vezi evidentiranja prisustva na poslu na dan 09.01.2020. godine, obzirom da je općepoznato da niko od uposlenika iz reda srpskog naroda sa prebivalištem na teritoriji Republike Srpske nije taj dan bio prisutan na radnom mjestu? Tražim da se uz ovaj odgovor dostave kopije evidencije o prisustvu na poslu za mjesec januar 2020. godine za svaku organizacionu jedinuci u instituciji kojom rukovodite, uz navedene evidencije potrebno je dostaviti pojašnjenje, odnosno pravni osnov evidentiranja izostanka kao DP, odnosno državi praznik, odnosno informaciju o tome kako je moguće uposlenicima nedolazak na posao evidentirati kao osmica, ako na istom nisu bili prisutni. Evo, obzirom da vidim nema ko odgovoriti, onda neka to bude u pisanoj formi.
Dobro, hvala uvaženom zastupniku. Time smo iscrpili pitanja. 9 Sada prelazimo na utvrđivanje dnevnog reda. Dobili ste, naravno, dnevni red, što se tiče izmjena dnevnog reda želim napomenuti sljedeće, s dnevnog reda skinute su: Tačka 22. Razmatranje zastupničke inicijative Damira Arnauta, koja glasi: „Na osnovu člana 8. Poslovnika Predstavničkog doma Parlamentarne skupštine BiH podnosim inicijativu za izmjene i dopune Pravilnika o međunarodnim aktivnostima Parlamentarne skupštine BiH.“ Skinuta je i tačka 24. Razmatranje zastupničke inicijative Predraga Kojovića, Aide Baručije i Mirjane Marinković-Lepić, koja glasi: „Na osnovu člana 8. Poslovnika Predstavničkog doma Parlamentarne skupštine BiH upućujemo zastupničku inicijativu za izmjenu člana 5. Pravilnika o korištenju telefona u Parlamentarnoj skupštini BiH.“ Jer Zajednička komisija za administrativne poslove nije dostavila mišljenje. I skinuta je s dnevnog reda tačka 25. Zastupnička inicijativa Šemsudina Mehmedovića, koja glasi: „Na osnovu člana 8. Poslovnika Predstavničkog doma Parlamentarne skupštine BiH podnosim inicijativu kojom se traži izmjena Odluke Zajedničke komisije za administrativne poslove u smislu da se zastupnicima dok traje blokada rada Predstavničkog doma obustave isplate plaća za svaki mjesec u kojem se ne održi bar jedna sjednica Doma, kao i svim zastupnicima koji u tekućem mjesecu ne prisustvuju bar jednom zasjedanju, takođe ovom inicijativom potičem i Vijeće ministara BiH da u parlamentarnu proceduru uputi izmjene i dopune Zakona o plaćama i naknadama u institucijama BiH u kojima bi se ova oblast u ovakvim slučajevima precizno definirala.“ Tačka je skinuta s dnevnog reda na zahtjev Komisije za financije i budžet. Ostale tačke su na predloženom dnevnom redu koji imate. Sada otvaram raspravu o predloženom dnevnom redu. Prije toga se javio uvaženi zastupnik Arnaut, povreda Poslovnika. Izvolite.
Hvala predsjedavajući. Dakle, član 35. Poslovnika koji se tiče sazivanja sjednica komisije. Ovo je već drugi put da se dvije moje tačke skidaju zato što Zajednička komisija za administrativne poslove, a tiču se ušteda, dakle nije nešto što može čekati. Ovaj, takođe jedna tačka kolegice Marinković- Lepić, jer Administrativna komisija nije zasjedala, nije sazvana sjednica uopšte, dakle nije bilo da su sazvali, pa nije bilo kvoruma. A požurili su sa jednom jedinom, osim one konstituirajuće sjednice, ovaj, da održe sjednicu i da povećaju broj savjetnika u kabinetima itd. da neke privilegije donesu, a sad kad se tiče ušteda uopšte se ne sazivaju. Ovo je zaista neprihvatljivo da se već dva puta zaredom skidaju tačke koje se tiču ušteda zato što komisija nije sazvana i zbog toga, s obzirom da je Kolegij zadužio Komisiju da obavi raspravu i donese odluku, ja zaista molim Kolegij da onda urgira to pitanje kod Komisije. Hvala.
Hvala. Uvaženi zastupnik Dragan Mektić, diskusija u vezi sa raspravom o predloženom dnevnom redu. Izvolite. 10
Hvala predsjedavajući. Koristeći moje poslaničke mogućnosti ovdje koje imam u skladu sa Poslovnikom o radu ovog Predstavničkog doma ja predlažem da se u današnju sjednicu uvrsti još jedna tačka dnevnog reda i o tome da se Dom izjasni, a tačka dnevnog reda glasi – Odluka o izboru i stupanju na funkciju i prestanku funkcije članova Centralne izborne komisije BiH. Ja imam ovdje, dakle, predlog u pismenom obliku, imam Predlog odluke, molim službu Sekretarijata da ovo uzme i dostavi Vama ili već kakva je daljnja procedura. Hvala.
Dobro, hvala. Uvaženi zastupnik Zlatan Begić, izvolite.
Zahvaljujem predsjedavajući. Na sličan način kao kolega Mektić iz potpuno identičnih razloga zbog nastupanja uvjeta za penizju jednog člana Centralne izborne komisije, takođe predlažem tačku dnevnog reda o prestanku funkcije člana Centralne izborne komisije BiH i izboru i stupanju na funkciju novog člana Centralne izborne komisije. Evo tu je, ako mogu službe samo da. Hvala lijepo.
Hvala. Nemamo više prijavljenih za raspravu o predloženom dnevnom redu, ali nismo još dobili Vaše zaključke, pa evo sačekaćemo malo sa da dobijemo. [[čekanje da se dostave zaključci]] Možete li barem nama ovdje donijeti te zaključke, pa podijelite ih onda zastupnicima, da vidimo o čemu se radi. Hajmo malo požuriti, podijelite to što prije. Evo pauza pet minuta, ko želi da ode do toaleta ili negdje dok se podijele ovi zaključci, pet, šest minuta pauza, hajmo. [[PAUZA]]
Hvala lijepa. Evo budući da smo na usvajanju dnevnog reda i da su se predložile određene smjene kadrova u Središnjem izbornom povjerenstvu, ja želim podsjetiti ovaj Dom, da je ovaj Dom prije dvije sjednice imenovao Povjerenstvo za raspisivanje natječajne procedure za izbor članova Središnjeg izbornog povjerenstva, dva Hrvata, dva Bošnjaka i jednog Srbina. U to Povjerenstvo, koje je imenovao ovaj Dom, kao članove Administrativnog povjerenstva sukladno zakonu sam ja član, kolega Nebojša Radmanović i kolega Safet Softić. Mi smo juče imali, odnosno nekidan kad je bila naša sjednica, konstituirajuću sjednicu na kojoj sam od svih članova izabrana za predsjedavajuću ovog Povjerenstva za izbor i imenovanje članova CIK-a. Juče smo imali drugu sjednicu na kojoj smo usvojili Zapisnik, usvojili Poslovnik o proceduri provedbe javne konkurencije i imenovanja članova Središnjeg izbornog povjerenstva, napravili Prijedlog odluke o raspisivanju javnog natječaja, sačinili Prijedlog javnog natječaja za izbor i imenovanje članova Središnjeg izbornog povjerenstva i napravili Prijedlog prijave za javni natječaj i sve uputili u proceduru za objavu. Pa podsjećam sve ove zastupnike ovdje, koji se pozivaju na vladavinu zakona, na funkcioniranje pravne države, na demokratkse institucije da to imaju u vidu i ovaj put. Zakon, Izborni zakon i po Izbornom zakonu članove Središnjeg izbornog povjerenstva ne možemo kao parlamentarci smjenjivati u vremenu dok nisu implementirani izborni rezultati u navedenom mandatu. Ja mislim da ne treba vas podsjećati ovdje da izborni rezultati nisu implementirani i da samo sukladno zakonu može prestati mandat dosadašnjih članova CIK-a i u skladu sa javnom procedurom, nadam se, imenovati nove članove Središnjeg izbornog povjerenstva. Zahvaljujem i nadam se da ovaj Dom neće urušavati institucije demokratskog odlučivanja kad je u pitanju i Središnje izborno povjerenstvo. Hvala lijepo.
Hvala. Dragan Mekitić, ispravka krovog navoda.
Hvala predsjedavajući. Moja ispravka krivog navoda odnosi se na diskusiju uvažene Vaše zamjenice, gospođe Borjane Krišto. Izborni zakon je jasan, jasno precizirao ovu normu i u članu 26., 25. stav (6) a u vezi sa čalnom 26. stav (2) u Izbornom zakonu stoji – Da je prije isteka mandata neophodno završiti proceduru, ovu da kažem tako, konkursnu i 30 dana prije isteka mandata kandidate dostaviti Predstavničkom domu na razmatranje, odnosno usvajanje. Ukoliko se to ne postupi u određenom roku, tom datom roku, Predstavnički dom će imenovati članove Izborne komisije. I Zakon je kristalno jasan, kristalno jasan. Da smo mi prije isteka njihovog mandata na 30 dana, da je Parlament i komisija dostavila prijedlog kandidata to bi bilo onda ok, a to sada poslije tih 30 dana što radi komisije, to ne poznaje ni zakon. Njima je mandat istekao, nekima prije godinu, nekima prije nekoliko mjeseci itd. Komisija je trebala da radi i završi posao 30 12 dana prije isteka mandata, u protivnom Predstavnički dom će imenovati članove CIK-a i mislim da je ovo potpuno u skladu sa Izbornim zakonom. Hvala.
Dobro, hvala. Imam signalizaciju od šefa kluba, da bi on želio pauzu, ali evo shodno članu 83. ja dajem sada pauzu do 19:00 sati, vidimo se za pola sata ovdje. [[PAUZA]] Ok, možemo početi. Idemo sa nastavkom sjednice, imamo prijavljene zastupnike Novaković-Bursać, Stevandića i Đapo. Izvolite, Novaković-Bursać izvolite.
Uvaženi predsjedavajući, poštovane kolege ja ću da prodiskutujem prijedlog za uvođenje nove tačke u dnevnom redu po dva osnova. Prvi osnov je, tiče se samog materijala, za kojeg ja kao poslanik i koji treba da se izjašnjavam o ovome mogu da kažem sledeće. Ja mogu da vjerujem ili da ne vjerujem, a iz ovih materijala ja pouzdano ne mogu da utvrdim da li je ovim ljudima i po kom osnovu uopšte istekao mandat, ni slova obrazloženja, ni po kom osnovu, ni bilo koga od ovih šest, pet ljudi, ne mogu da utvrdim, nit znam, niti mi je u ovom trenutku dužnost da znam da li im je istekao mandat, a iz materijala nije vidljivo. To je pod jedan. Pod dva, pod pretpostavkom da jeste istekao, da neko misli da je istekao mandat iznosim kao kontra-argumente sledeće činjenice. Naime, Izborni zakon u ovom trenutku tvrdi da trenutni članovi izbornog zakona(?) su još uvijek u mandatu i to po dva osnova, po dva člana, citiram sledeće, u članu 2.15. stav (4), tačka 4. pardon, kaže se sledeće – ukoliko članu Izborne komisije mandat ističe u izbornom periodu mandat mu se prdužava do isteka izbornog perioda, odnosno do potvrđivanja rezultata izbora, o čemu je pričala i gospođa Krišto. Izborni period je vrlo jasno definisan članom 1.1.a. tačka 12. koji kaže – da izborni period podrazumijeva period od dana raspisivanja izbora do dana potvrđivanja rezultata izbora. Mi nemamo potvrđene rezultate indirektnih izbora za predsjednika i potpredsjednika Federacije i nek mi oproste kolege, ne znam, dovoljno jasno sliku kako stoje situacije u kantonima, oprostite mi za to, ali definitivno mi nemamo u ovom trenutku potvrđene rezultate i članovi Izborne komisije su u mandatu po ovom osnovu. Članovi Izborne komisije su u mandatu još po jednom osnovu, a koji je definisan članom, ja bi zamolila malo mira molim vas, članom 2.2.5. pa tačka 9. koji kaže – u slučaju da Predstavnički dom Parlamentarne skupštine ne provede postupak iz stava (6) ovog člana, članovi Centralne izborne komisije nastaviće obavljati svoju dužnost do imenovanja novih članova Centralne izborne komisije. Gospođa Krišto je u svom izlaganju pojasnila u kojoj je fazi postupak imenovanja novih članova Izborne komisije, tako da, dok se ne provede ta procedura i po ovom osnovu su trenutni članovi Centralne izborne komisije u mandatu. 13 Sledeće što želim da kažem, je sledeće, taman da sve ovo zanemarite sada, saću nešto da kažem od prijedlozima koji su se našli ovdje, barem ono što ja znam. Naime, članom 2. tačka 6., 2.5. pa stav (2) kaže se sledeće – da kandidate za Centralnu izbornu komisiju zajednički predlažu članovi Komisije za izbor i imenovanje, a kandidati za CIK biće pravni stručnjaci sa iskustvom u provedbi izbora ili izborni stručnjaci i ne mogu obavljati dužnost u organima stranke. Iz ovog konkretnog prijedloga niti mi znamo ko su ovi ljudi, niti imaju išta od ovog što je navedeno u članu 2.5. stav (2) a jedino što pouzdano znamo da je gospodin koji je predviđen ovdje, predložen ustvari tačka 2. za članove Izborne komisije Jovan Kalaba iz reda Srba, u ovom trenutku predsjednik Statutarne komisije Partije demokratskog progresa, dakle obavlja dužnost u organima stranke, bio je kandidat na lokalnim izborima za 2012. godine ispred te partije i obavlja dužnosti i bio je istaknuti kandidat i član te partije. To je ono što se sigurno zna, a također se ne može znati da li je išta od ovog, potrebnih kvalifikacija predviđenih članom, odnosno stavom (2) člana 2.5. I sledeće još da kažem, da ne stoji, nisam htjela da stavljam krivi navod gospodinu Mektiću, koji se poziva na član 2.5. pa stav (6) da Predstavnički dom u skladu sa procedurom Predstavnički dom Parlamentarne skupštine imenuje članove CIK-a sa liste kandidata, „sa liste kandidata“. Ako se ova lista ne dostavi Predstavničkom domu, onda može da se ide u neku ovu proceduru, podrazumijeva se ta formulacija [[govornik se upozorava na vrijeme]] da postoji lista kandidata, ali koja se nije dostavila. Mi u ovom trenutku nijedan osnov nemamo da ova odluka, pa maka i ako bude donesena, odnosno ove dvije odluke budu zakonite, a da ne pričam o drugim procesima koji se ovim otvaraju. Hvala lijepo.
Hvala. Branislav Borenović, ispravka krivog navoda.
Vrlo kratko, ispravka krivog navoda, pošto je navedena Partija demokratskog progresa, predsjednik Statutarne komisije PDP-a je gospođa Smiljana Babić-Moravac, izabrana na posljednjem Saboru PDP-a prije više od pola godine, tako da uopšte ne znam odkle Vam taj podatak, gdje ste ga našli i molim Vas da ne saopštavate informacije koje nisu tačne i zato sam se javio za ispravku krivog navoda.
Stavandić, diskusija.
Hvala lijepo gospodine predsjedavajući. Pa reću vam da ću na kraju diskusije predložiti da se prekine ova sjednica, da se pripremi njen nastavak, a da se prije toga nastavka održi jedna tematska sjednice pripremljena sa Savjetom ministara vezano za ovu situaciju sa korona virusom, koja je samo ovaj dan dok smo se mi malo prepucavali i pravili nove koalicije i da kažemo jedni drugima, ovaj, pravili zvrčke, odnijela još nekih, ne znam, dvjesto, tristo života u našoj okolini, samo u Italiji 136 zadnjih šest sat. Bosna i Hercegovina trenutno stoji dobro i mislim da to dobro treba da se održi nekim našim 14 učešćem u tome dobrom, a ne našim učešćem u ovome što radimo danas. Ali eto to smatrajte prijedlog kluba koji o kome se možemo izjasniti na kraju mog izlaganja. A sad da vam kažem nešto vrlo ozbiljno, poštovane kolege iz SDA, mi znamo da gospodin Mektić nema kapacitet da iznese ovaj prijedlog i znamo da ukoliko vi glasate taj predlog će biti, odnosno izglasan, to je potpuno jasno. Moram da vam kažem da uz sve poštovanje na veličinu, snagu partije i to sve što imate se previše igrate i sa ovom državom i sa ovim Parlamentom. Osporili ste imenovanje jednog ministra iz reda srpskog naroda i direktno ugrozili ono na čemu postoji ova država. Niste dozvolili jednom narodu, kao što su svi drugi narodi dobili svoju vrstu verifikacije i jednom pomoćniku ministra. Niste dozvolili ni da neko samo zato što je iz reda srpskog naroda bude izabran za direktora SIPA-e, iako su završene sve procedure. Sada pravite drugu koaliciju sa kolegama iz PDP-a i SDS-a u skladu sa svojim trenutnim potrebama da pokušavate da imate kontrolu u CIK-u. Nije nijedna država stvar političkih potreba jedne partije koja će prijepodne praviti jednu koaliciju za svoje potrebe, a drugu koaliciju za svoje potrebe. Ne bunim se nimalo što pristaju kolege iz PDP-a i SDS-a, znači ne bunim se to je njihovo političko pravo, ne bunim se ni što je, što su predloženi kandidati iz, jedna iz kabineta Vašeg, gospodina Šarovića je li tako, gdje je bila savjetnik. ____________(?) [[nije uključen mikrofon]] Niste sigurni da je bila savjetnik Vaš, vidite ja sam siguran. Drugi kandidat iz reda hrvatskog naroda je iz kabineta gospodina Komšića, iz njegovog, savjetnik i treći kandidat je iz PDP-a. Sve je to u redu, to ima svoj politički legitimitet, samo momenat, samo momenat, za one koji smatraju da država postoji radi njihovih potreba i njihovih kombinacija, taj ćete vi legitimitet morati nositi na svojim leđim bez nas. Tako igranje sa kršenjem zakona, u toku izrada pravilnika sastala se Komisija za izbor članova CIK-a, a vi ćete podržati lex specialis koji u jednom momentu predlaže gospodin Mektić i bez te Komisije, bez procedure ćete izabrati članove CIK-a u dogovoru sa opozicijom, a protiv onih [[govornik se upozorava na vrijeme]] sa kojima ste sklopili sporazum na nivou BiH i sa kojima participirate u Savjetu ministara. Prethodno ćete .... te u Savjetu ministara tako što ćete im osporiti jednog ministra, da ne bi bio izabran radi vaše volje, prethodno ćete pokušati uništiti obavještajni sektor tako što ćete zadržavati kandidata koji nema diplomu i sve ćete nas ovdje pokušati da zavežete u čvor [[govornik se upozorava na vrijeme]] mi u tome čvoru ne možemo da učestvujemo. Nisam valjda deset minuta.
Tri, tri.
Ah, prijavio sam ja i za diskusiju, da znate, eto. I kao što sam rekao gospodine predsjedavajući ....
Jasmin Emrić, povreda Poslovnika, izvolite. 15
Zahvaljujem predsjedavajući. Gospodin Stevandić je prekršio Poslovnik, jer ništa nije rekao u skladu s predloženim tačkama dnevnog reda, znači kada se obrazlažu predložene izmjene i dopune dnevnog reda onda predlagač može samo obrazložiti predloženu tačku dnevnog reda, a ne ulazi se u suštinu rasprave i detaljno se ne obrazlaže ono što je predloženo. Prema tome, prekršen je Poslovnik i treba usmjeravati poslanike da se drže Poslovnika. Hvala.
Hvala. Edita Đapo, diskusija.
Hvala cijenjeni predsjedavajući. Moje poštovanje Vama, dopredsjedavajućim, kolegicama i kolegama, kao i svim prisutnim u ovoj sali i svima koji prate ovu sjednicu. Naime, kao članica Saveza za bolju budućnost ja ću vas podsjetiti da smo mi u svim našim istupima, mislim predstavnici SBB-a, isticali da se ne slažemo sa ovim sazivom CIK-a i da smatramo da smo mi najveće žrtve izbornih malverzacija koje su se provele. Dakle, CIK je dan pred izbore zamjenio četiri do pet hiljada članova izbornih komisija i smatramo da smo na taj način oštećeni. Međutim, smatram da ovo nije način ozdravljenja ove institucije, nego da idemo u njenu još veću politizaciju. Ono za što se borimo mi iz SBB-a jeste da imamo nezavisan i profesionalan CIK. Drugo, ja moram reći da lično ne mogu glasati za i ne mogu podržati odluku kojom mi se samo daju imena, ja vidim da mnogi od vas znaju ko su ovi ljudi, ja uopće ne znam ko su i ono što sam očekivala jeste, kad smo već izabrali Komisiju koja radi na izboru članova CIK-a, koja treba da predloži listu, da ćemo uz listu, uz imena, znači, dobiti rangirane bodove i dobiti biografije. Upravo zbog toga, ja naprosto ne mogu podržati ovo. Hvala.
Lovrinović, diskusija.
Zahvaljujem gospodine predsjedavajući. Dakle, evo već neko vrijeme, kao što sam danas na onoj 6. sjednici govorio da će nas vile pronosati, izgleda da će nas pronosati vile. Nevjerojatno je, dakle, i ne vjerujem uopće predsjedavajući da ćete Vi staviti ovo na glasovanje, ako ste uvažili obrazloženje koje je iznijela zamjenica, dakle i predsjednica Povjerenstva. Pa mi smo na prethodnoj sjednici donijeli odluke, ovaj isti Dom, da formiramo povjerenstvo, da pokrenemo proceduru, da radimo na tome, dakle da mi danas idemo mimo svojih prethodnih odluka. Znači, hoćemo li danas onda prvo staviti na dnevni red da poništimo izbor povjerenstva, da nam ne treba povjerenstvo, da, ne razumijem, ne razumijem šta mi to radimo. I ja se nadam kolege odgovornosti, posebice kolegama koji čine 16 parlamentarnu većinu u ovom Domu i u ovoj vlasti, u ovom mandatu, dakle da je dosta više da prekinemo sa ovakvim načinom rada. Dajte da se dogovaramo, dajte da sjedamo da razgovaramo, da ne donosimo isto što smo donijeli Zakon o VSTV-u, isto što donosimo razne zaključke koji su neprovodivi, u startu znate da su neprovodivi, to sam danas govorio kod prve točke. Ne mogu da vjerujem, predsjedavajući ja mislim da Vi imate mogućnost, a to ste radili i prije, da ne stavite na izglasavanje ove predloge točaka, jer se nisu stvorili uvjeti za to. Dakle, ne treba ih uopće izglasavati, jer smo dobili obrazloženje šta radimo ovog trenutka. To bi bilo, dakle, sami protiv sebe radimo, ja ne razumijem šta mi radimo ovdje uopće, ja se nadam da ćete to učiniti. Dakle, nema dopune dnevnog reda sa ove dvije točke dnevnog reda jer nisu spremljeni, da se ne ponavljam sad, dakle niti znamo tko su, ni što su, ni zadovoljavaju li uvjete, ni jesu li ovima istekli mandati, dakle ništa nije spremljeno, čak ne možete pročitati ni one prijedloge pošto su nabrzinu pisani, dakle ni šta se hoće sa onim prijedlogom, ne možete pročitati uopće. Dakle, ja predlažem da ne stavljate uopće na izglasavanje dopune dnevnog reda.
Hvala. O tome ne odlučuje predsjedavajući, kao što znate, dugo ste Vi u Parlamenut, nego .... nikada, nego Predstavnički, ne postoji ta zabilježena praksa u ovom Domu. Sanja Vulić, diskusija.
Hvala predsjedavajući. Ja ću, ovaj, pošto ne volim kada se osporavaju činjenice koje je iznijela šefica našeg Kluba, jer ona je neko ko apsolutno provjerava sve informacije i ne govori ništa paušalno, pitaću kolegu Borenovića, da nam kaže – Da li je tačno da je prije ovog sabora o kome je on govorio, gospodin Jovan Kalaba bio cijeli jedan mandat predsjednik Staturarne komisije u PDP-u i da li želite reći da je, da su natpisi u medijima o sječi kadrova PDP-a preko Kalabe i Vas lično bile novinarske insinuacije i netačne informacije? I koliko se ja sjećam i koliko me informacije služe u gradu iz kog ja dolazim, dobrim dijelom je isti taj gospodin doprinijeo i raspadu PDP-a u Doboju. Ono što ću zamoliti sve kolege poslanike, jeste da više nikada niko ne kaže kako žele fer izbore, kako žele CIK bez stranačkog uticaja, jer ovo što ste vi sad uradili i ove ljude koje ste predložili jasno govori da želite apsolutno i u potpunosti da kontrolišete CIK i da apsolutno želite da napravite takvu selekciju ko prolazi, kako i na koji način. Ono što je meni bilo razočaravajuće, što nisam na samom početku mogla shvatiti kada je bila ova koalicija sa kolegama iz SDA, pošto vidim da očito ona ne funkcioniše, nije mi bilo jasno zbog čega ne funkcioniše, sada mi jasno, očito mi ne znamo i ne možemo ponuditi ono što kolege iz PDP-a i SDS-a mogu. Toliko i hvala.
Hvala. Predrag Kožul, diskusija. 17
Kolegice i kolege evo ja vas pozdravljam sve. Pa, ja neću ovdje citirati nijednu odredbu Izbornog zakona, neću se pozivati na Izborni zakon, a već je to ovdje urađeno sa više strana i na različite načine, ono što je potpuno jasno da pokušaj da se ova točka stavi na dnevni red na način, evo kako je to predviđeno, imenovanja potencijalna na ovaj način članova Središnjeg izbornog povjerenstva i razrješenje vrlo je jasno iz ove atmosfere koju ima ovdje da produbljuje političku krizu u BiH. Možda je to tuk na utuk, možda je to pokazivanje mišića šta mi možemo ili ne možemo, ali produbljivanje političke krize u BiH u vrijeme i u situaciji kada nam prijete dvije druge krize, ozbiljne, znamo koje, kriza zdravstvena je već tu sa korona virusom, migrantska kriza, ponovni val migranatske krize možemo očekivati. Ako smo u ovom zakonodavnom tijelu ozbiljni i odgovorni ljudi nećemo produbljivati političku krizu u BiH nijednom odlukom, nego ćemo pokušavati stabilizirati političke prilike u BiH i to je vrhonska odgovornost onih koji su formirali vlast na razini BiH, Vijeće ministara i sva druga tijela. Ja znam da postoje problemi, znam da postoje ozbiljni politički prijekori unutar onih koji su kao eto vladajuća većina u BiH, ali zadnje vrijeme kada tu krizu trebamo ili trebamo pokušati produbiti je vrijeme koje je evo ovdje danas pred nama i zato ja zaista, kolegice i kolege, neću nikoga pojedinačno prozivati, ali pozivam u ovom trenutku, u ovom Parlamentu na odgovornost.
Uvaženi zamjenik, gospodin Radmanović. Izvolite.
Dame i gospodo ja mislim da je vrijeme da završimo ovo, a reću vam i zašto to mislim. Siguran sam da predlagači znaju da rade protivzakonit prijedlog, pored toga ono što je rekla gospođa Krišto i neki drugi, rušimo svoju odluku. Ušli smo tako ozbiljno i gledam gospodina Softića juče na sjednici, kako da bodujemo, kako da izaberemo prave ljude u CIK bez stranačke priče i dođemo u ovu situaciju sa ovakvim prijedlogom. To ne da je politička kriza, kao što kaže gospodin Kožul, nego mnogo, mnogo više. Sad je jasno što juče nije prihvaćen dobronamjeran prijedlog da ne držimo sjednicu kad je pandemija, juče nismo znali još da će biti proglašena, danas jeste i nije doktor Stevandić ovo bezveze rekao. Možemo sada sjediti ovdje i raspravljati do ujutru, ali ako ste se opredijelili, a vidimo da jeste, da kršite zakon, da produbljujete krizu u BiH onda ćete to raditi bez nas. Mi nećmo glasati za ovaj dnevni red, nećemo glasati uopšte za bilo šta, nećemo ni prisustvovati ovim sjednicama, a vama koji ostajete srećeno. Hvala.
Hvala. Uvažena zamjenica Krišto.
Ja se ispričavam, ali želim reći da sam se malopre kada sam se javljala, javljala kao predsjednica Povjerenstva, podsjećujući Dom na izborna pravila i procedure, a i na same zaključke. Sada se javljam kao zastupnica ispred Kluba Hrvatske demokratske zajednice BiH takođe da kažem svoj stav. Uz uvažavajući ovo što su kolege kazale i oko nezakonitosti cijelog ovog prijedloga koji je danas dostavljen na ovakav način imajući u vidu da se radi o 18 prijedlozima kandidata koji su ovdje dostavljeni, ja takođe ne mogu pričati o kompetentnosti nekih kandidata, ali sam uvjerena u ovom trenutku da je to suprotno odredbama Izbornog zakona koje govore na koji način i po kojim uvjetima i kriterijima se biraju članovi Središnjeg izbornog povjerenstva, izuzev osoba koje su u Prijedlogu odluke već članovi Središnjeg izbornog povjerenstva, radi se o osobama, gospodinu Ahmetu Šantiću i Suadu Arnautoviću, iz svega je vidljivo da je zapravo ovo prijedlog SDA predvođene sa zastupnikom Draganom Mektićem da se završi ova Odluka na ovakav način. Ja želim reći kao zastupnica HDZ-a BiH, bez obzira što sam u kratkim konsultacijama sa kolegama iz Kluba željela reći, sve što ste naumili možete završiti u ovom Domu, ali smatram takođe i pridružujem se kolegama koji su kazali da ovo nije samo politička kriza, ovo je, ja bih rekla, i upitnosti budućnosti BiH. Ja samo želim reći i SDA-u kao partneru, kao s nekim s kim probamo izgraditi odnose zbog interesa i budućnosti BiH, stoga želim reći da su oni odgovorni za ovaj Prijedlog odluke, jer je ovo Odluka iza koje se oni upravo kriju i ja želim reći da u budućim procesima ne računamo na HDZ BiH, možda vama to ništa i ne znači, ali ja smatram i ne želim sudjelovati u kreiranju ovakvih procesa, jer je za mene ovo velika šteta po ugled i buduće procese kad je u pitanju BiH. Toliko, ukoliko se nastavi sa ovakvim stvarima ja takođe obavještavam ovaj Dom da ćemo mi napustiti ovu sjednicu i dalje odlučiti o svojim stavovima. Možda vam nismo zanimljivi, možda nismo neka politička snaga, ali nakane koje se šalju kad je u pitanju i pozicija hrvatskog naroda u smislu izbora članova Predsjedništva, danas se nastavlja i sa izborom članova Središnjeg izbornog povjerenstva. Meni ne smeta ako je neki Hrvat kompetentan, ja ne zam, ne bi govorila ovdje, mogu samo govoriti o projektu bošnjačkog naroda, evo u ovom trenutku predvođenom i SDS-om i gospodinom Mektićem. Hvala vam lijepo.
Hvala najljepša. Dakle, nemamo više prijavljenih, mi nastavljamo sa radom u skladu sa članom 72. koji precizira da Dom glasa o svakoj predloženoj izmjeni dnevnoga reda, mi ćemo ići na izglasavanje prijedloga izmjena i dopuna dnevnog reda onim redoslijedom kako su oni i pristigli. Dakle, prvo se izjašnjavamo o prijedlogu dopune dnevnog reda sa tačkom koja je predložena od strane zastupnika Dragana Mektića i koja glasi – Odluka o izboru i stupanju na funkciju i prestanku funkcije članova Centralne izborne komisije Bosne i Hercegovine. Molim da se izjasnimo. Hvala. Od ukupno prisutnih 37 – za je 25, protiv 11, suzdržan 1. Dakle, postoji opća i entitetska većina, tačka je uvršrena u dnevni red. Saćemo se izjasniti o prijedlogu dopune dnevnoga reda koju je predložio zastupnik Zlatan Begić, koja glasi – Donošenje odluke o izboru i stupanju na funkciju i prestanku funkcije člana Centralne izborne komisije Bosne i Hercegovine. Molim da se izjasnite. Od ukupno prisutnih 37 – za 24, protiv 12, suzdržan 1. Postoji opća i entitetska većina, dakle izmjena i dopuna dnevnog reda je prihvaćena. 19 Što znači da 7. sjednica ima sledeći dnevni red, ja ću vam ga pročitati.
/nije uključen mikrofon/
Ok. Ove tačke će biti sada nove tačke 22. i 23. a pomjeraju se ove tačke od broja 22. pa dakle počinju zastupničke inicijative. Evo, prema tome imamo sledeći Dnevni red 1. Usvajanje Zapisnika 5. sjednice Predstavničkog doma Parlamentarne skupštine BiH; 2. Komentari na dobivene odgovore na zastupnička pitanja; 3. Izvještaj komisije Kolegija o nastojanju za postizanje saglasnosti o Izvještaju o radu i poslovanju BHRT-a za 2018. godinu, podnosilac: Upravni odbor Radio-televizije BiH, broj: 01,02-50-18-1194/19 od 27. 2. 2020; 4. Izvještaj komisije Kolegija o nastojanju za postizanje saglasnosti o Izvještaju o radu Vijeća nacionalnih manjina Bosne i Hercegovine za 2018. godinu, broj: 05/7-39-1- 382/19 od 27. 2. 2020; 5. Izvještaj komisije Kolegija o nastojanju za postizanje saglasnosti o Izvještaju o radu Vijeća nacionalnih manjina Bosne i Hercegovine za 2019. godinu, broj: 05/7-39-1- 289/20 od 27. 2. 2020; 6. Izvještaj komisije Kolegija o nastojanju za postizanje saglasnosti o Izvještaju o radu Nezavisne komisije za praćenje uslova boravka u zavodima, postupanje i poštivanje ljudskih prava lica nad kojima se izvršavaju krivične sankcije i druge mjere koje je izrekao u krivičnom postupku Sud Bosne i Hercegovine, strani sudovi za djela predviđena Krivičnim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud u skladu sa zakonom Bosne i Hercegovine za 2018. godinu, broj: 01,02-50-18-548/19 od 27. 2. 2020; 7. Izvještaj komisije Kolegija o nastojanju za postizanje saglasnosti o Izvještaju o radu Nezavisne komisije za praćenje uslova boravka u zavodima, postupanje i poštivanje ljudskih prava lica nad kojima se izvršavaju krivične sankcije i druge mjere koje je izrekao u krivičnom postupku Sud Bosne i Hercegovine, strani sudovi za djela predviđena Krivičnim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud u skladu sa zakonom Bosne i Hercegovine za 2019. godinu, broj: 05/6-50-18-293/20 od 27. 2. 2020; 8. Izvještaj komisije Kolegija o nastojanju za postizanje saglasnosti o Izvještaju o radu Nezavisnog odbora Parlamentarne skupštine BiH kao nezavisnog tijela policijske strukture Bosne i Hercegovine za 2018. godinu, broj: 05/1-50-13-26-55-9/19 od 27. 2. 2020; 9. Izvještaj komisije Kolegija o nastojanju za postizanje saglasnosti o Izvještaju o radu Odbora za žalbe građana Parlamentarne skupštine BiH za 2018. godinu, broj: 05/2- 50-12-237/19 od 27. 2. 2020; 10. Izvještaj komisije Kolegija o nastojanju za postizanje saglasnosti o Izvještaju o radu parlamentarnog vojnog povjerenika BiH za 2018. godinu, broj: 05/3-37-4-227/19 od 27. 2. 2020; 11. Izvještaj komisije Kolegija o nastojanju za postizanje saglasnosti o Izvještaju o radu Državne regulatorne komisije za električnu energiju za 2018. godinu, broj: 01,02- 50-18-747/19 od 27. 2. 2020; 20 12. Izvještaj komisije Kolegija o nastojanju za postizanje saglasnosti o Izvještaju o stanju radijacijske i nuklearne sigurnosti za 2017. godinu, podnosilac: Državna regulatorna agencija za radijacijsku i nuklearnu sigurnost, broj: 01,02-50-19- 1645/18 od 27. 2. 2020; 13. Izvještaj komisije Kolegija o nastojanju za postizanje saglasnosti o Izvještaju o stanju radijacijske i nuklearne sigurnosti za 2018. godinu, podnosilac: Državna regulatorna agencija za radijacijsku i nuklearnu sigurnost BiH, broj: 01,02-50-18- 1273/19 od 27. 2. 2020; 14. Izvještaj komisije Kolegija o nastojanju za postizanje saglasnosti o Izvještaju o izdatim ispravama i odbijenim zahtjevima za izdavanje isprava za vanjskotrgovinski promet oružja, vojne opreme i robe posebne namjene za 2017. godinu i Izvještaj o realizaciji izdatih isprava za vanjskotrgovinski promet oružja, vojne opreme i robe posebne namjene u 2017. godini, podnosilac: Ministarstvo vanjske trgovine i ekonomskih odnosa BiH, broj: 01,02-50-18-1623/19 od 27. 2. 2020; 15. Izvještaj komisije Kolegija o nastojanju za postizanje saglasnosti o Informaciji o Godišnjem planu obuke i vježbi pripadnika i jedinica Oružanih snaga Bosne i Hercegovine u inozemstvu za 2019. godinu, podnosilac: Ministarstvo odbrane BiH, broj: 03/1-03-2146/18 od 27. 2. 2020; 16. Izvještaj komisije Kolegija o nastojanju za postizanje saglasnosti o potvrđivanju Odluke o učešću pripadnika policijskih službi iz Bosne i Hercegovine u Stabilizacijskoj misiji Ujedinjenih naroda u Demokratskoj Republici Kongo, podnosilac: Predsjedništvo BiH, broj: 01,02-50-18-1222/19 od 27. 2. 2020; 17. Izvještaj komisije Kolegija o nastojanju za postizanje saglasnosti o zastupničkoj inicijativi Damira Arnauta koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine, podnosim poslaničku inicijativu kojom se sugerira nadležnim entitetskim institucijama, odnosno institucijama Brčko Distrikta (vlade i zakonodavna tijela) da pripreme i usvoje izmjene i dopune zakona o zaštiti od klevete, na način da se u njih inkorporiraju različiti standardi prihvatljivosti, tolerancije te dokazivanja kada je u pitanju navodna kleveta protiv javnih ličnosti u odnosu na privatne osobe, a u skladu sa sudskom praksom Evropskog suda za ljudska prava”, broj: 01-50-1-1490/19 od 27. 2. 2020; 18. Izvještaj komisije Kolegija o nastojanju za postizanje saglasnosti o zastupničkoj inicijativi Predraga Kojovića koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine ('Službeni glasnik BiH', br. 79/14, 81/15 i 97/15), podnosim zastupničku inicijativu kojom se Vijeće ministara BiH obavezuje da uradi analizu propusnosti državne granice Bosne i Hercegovine i opremljenosti Granične policije za bolju kontrolu granica”, broj: 01-50-1-1519/19 od 27.2.2020; 19. Izvještaj komisije Kolegija o nastojanju za postizanje saglasnosti o materijalu sa oznakom „povjerljivo“, broj: P-Pov-07-03-10-5-38/18 od 27. 2. 2020; 20. Izvještaj komisije Kolegija o nastojanju za postizanje saglasnosti o materijalu sa oznakom „povjerljivo“, broj: P-POV-07-03-10-12-97/18 od 27. 2. 2020; 21. Izvještaj komisije Kolegija o nastojanju za postizanje saglasnosti o materijalu sa oznakom „povjerljivo“, broj: P-POV-07-03-10-12-71/19 od 27. 2. 2020; 22. Prijedlog odluke o izboru i stupanju na funkciju i prestanku funkcije članova Centralne izborne komisije BiH, predlagač: zastupnik Dragan Mektić, novouvrštena tačka dnevnog reda; 23. Prijedlog odluke o izboru i stupanju na funkciju i prestanku funkcije člana Centralne izborne komisije BiH, predlagač zastupnik Zlatan Begić; 21 24. Razmatranje zastupnička inicijative Aide Baručije koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine ('Službeni glasnik BiH', br. 79/14, 81/15 i 97/15), upućujem zastupničku inicijativu kojom se Vijeće ministara BiH obavezuje da uradi analizu sigurnosti i tehničke opremljenosti na željezničkim stanicama u Bosni i Hercegovini”, broj: 01-50-1-1655/19 od 18. 9. 2019; 25. Razmatranje zastupničke inicijative Edite Đapo koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine ('Službeni glasnik BiH', br. 79/14, 81/15, 91/15 i 78/19), podnosim zastupničku inicijativu da Ministarstvo civilnih poslova BiH održi hitan sastanak s Ministarstvom uprave i lokalne samouprave Republike Srpske, entitetskim ministarstvima unutrašnjih poslova i entitetskim ministarstvima pravde kako bi se status djece povratnika iz Sirije što prije riješio, odnosno kako bi se ova djeca mogla upisati u matične knjige i dobiti državljanstvo BiH, te na osnovu toga ostvariti svoja osnovna ljudska prava“, broj: 01-50-1-334/20 od 5. 2. 2020; 26. Razmatranje zastupničke inicijative Damira Arnauta koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine, podnosim zastupničku inicijativu kojom se Kolegiju Predstavničkog doma nalaže da, u saradnji s Kolegijem Doma naroda, u roku od 90 dana od dana usvajanja ove inicijative, provede neophodnu proceduru s ciljem uređivanja pitanja provođenja prekršajnih odredbi propisanih članom 66. Zakona o parlamentarnom nadzoru ('Službeni glasnik BiH', broj 25/18)“, broj: 01-50-1-428/20 od 12. 2. 2020; 27. Davanje saglasnosti za ratifikaciju Protokola o saradnji u traženju nestalih lica između Vijeća ministara Bosne i Hercegovine i Vlade Crne Gore, potpisan 11. oktobra 2019. godine u Sarajevu, broj: 01,02-21-1-436/20 od 14. 2. 2020; 28. Davanje saglasnosti za ratifikaciju Multilateralne konvencije o provođenju mjera za sprečavanje erozije poreske osnovice i premještanja dobiti koje se odnose na poreske ugovore (MLI), broj: 01,02-21-1-497/20 od 20. 2. 2020; 29. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Republike Srbije o saradnji na realizaciji Projekta autoputa/brze ceste Sarajevo – Beograd – Sarajevo, potpisan 13. decembra 2019. godine u Beogradu, broj: 01,02-21-1-498/20 od 20. 2. 2020; 30. Davanje saglasnosti za ratifikaciju Sporazuma o zajmu i projektu između KfW-a, Frankfurt na Majni (KfW), i Bosne i Hercegovine, koju predstavlja Ministarstvo finansija i trezora (zajmoprimac), i Federacije Bosne i Hercegovine koju predstavlja Federalno ministarstvo finansija, i Elektroprivrede Hrvatske zajednice Herceg- Bosne d.d. Mostar (agencija za izvršenje projekta) u iznosu od 15.000.000,00 eura – Rehabilitacija i modernizacija pumpno-akumulacione hidroelektrane Čapljina, broj: 01,02-21-1-499/20 od 20. 2. 2020. Dobro, dakle idemo dalje. Tačka jedan dnevnog reda je, Ad. 1. Usvajanje Zapisnika 5. sjednice Predstavničkog doma Parlamentarne skupštine BiH Dobili ste Zapisnik. Ima li primjedbi? Otvaram raspravu. Niko se ne javlja. 22 Idemo dalje, tačka dva, Ad. 2. Komentari na dobivene odgovore na zastupnička pitanja
/nije uključen mikrofon/
Može, Damir Arnaut, izvolite.
Hvala. Dakle, vrlo kratko dobio sam, pitao sam direktora Granične policije – zašto na graničnim prelazima na ulazu i izlazu iz Bosne i Hercegovine nema posebna traka, odnosno šalter za državljane BiH, kao što je to praksta u demokratskim zemljama, u evropskim zemljama? I dobio sam odgovor da nema resursa, da nema kabina. Međutim, ima kabina za diplomatske pasoše, a to je praksva u autokratskim režimima. Prema tome ne mogu prihvatiti to, ukinite ulaz za diplomatske pasoše, uvedite poseban ulaz za državljane BiH, dakle sve što treba da urade je da promijene ploču na onoj kabini. I, ovaj, i inače, generalno sam nezadovoljan tzv. odgovorima koje dobivam od direktora Granične policije, a potpuno sam nezadovoljan činjenicom da od Ministarstva vanjskih poslova kontinuirano ne dobivam odgovore, i evo sačekaću predsjedavajući samo da kažem, dakle imam zahtjev za Kolegij da urgirate, dakle Ministarstvo vanjskih poslova je katastrofalno po pitanju nedostavljanja odgovora. Molim vas urgirajte, ja sam već nekoliko puta sam urgirao, dakle nije u redu. Hvala vam.
Hvala. Oprostite morao sam potpisati ovaj dnevni red, pa smo se konsultovali. Hvala Vam. Idemo dalje, tačka tri, Ad. 3. Izvještaj komisije Kolegija o nastojanju za postizanje saglasnosti o Izvještaju o radu i poslovanju BHRT-a za 2018. godinu, podnosilac: Upravni odbor Radio-televizije BiH, broj: 01,02-50-18-1194/19 od 27. 2. 2020. 23 Nakon što na prošloj sjednici Doma nije bilo potrebne entitetske većine u prvom krugu glasanja Kolegij Doma kao komisija nije postigao saglasnost o Izvještaju o radu i poslovanju BHRT-a za 2018. godinu. Dobili ste Izvještaj komisije, rasprava je okončana, mi ćemo se naknadno izjasniti o Izvještaju u drugom krugu glasanja. Tačka četiri, Ad. 4. Izvještaj komisije Kolegija o nastojanju za postizanje saglasnosti o Izvještaju o radu Vijeća nacionalnih manjina Bosne i Hercegovine za 2018. godinu, broj: 05/7-39-1-382/19 od 27. 2. 2020.
Hvala predsjedavajući. Dakle, i pored toga s obzirom da se radi o inicijativi, a ne o zakonu, Dom može ignorisati Mišljenje Komisije i prihvatiti ovu inicijativu. Ona je nadasve potrebna, dakle mi imamo Zakon o parlamentarnom nadzoru koji je usvojen u aprilu 2018. godine i to radom, uz podršku OSCE- a i radom jednog velikog broja poslanika na tom Zakonu. Taj Zakon je propisao niz kaznenih odredbi ukoliko izvršna tijela vlasti ne poštuju odluke Parlamenta, npr. ako mi zadužimo ministra pravde da u roku od 90 dana nešto uradi, on to ne uradi sankcije su propisane. To su novčane sankcije koje se kreću u rasponu od nekoliko stotina do hiljadu maraka i one treba da služe upravo tom parlamentarnom nadzoru da bi ljudi izvršavali odluke Parlamenta. To je normalna praksa u svim demokratskim zemljama. Član 66. ovog Zakona vrlo precizno kaže – u roku od 6 mjeseci od dana stupanja na snagu ovog Zakona Parlamentarna skupština BiH uskladiće postojeće ili donijeti nove podzakonske akte kojima će urediti pitanja provedbe kaznenih odredbi ovog Zakona. Dakle, mi imamo Zakon, imamo sankcije, ali se te sankcije ne mogu provoditi zato što Parlamentarna skupština nije ispunila zakonsku obavezu iz člana 66. da uredi podzakonske akte. Dakle, to je zakonska obaveza i ja smatram da Parlament i pored glasanja nekih članova na Komisiji treba podržati ovu moju inicijativu kojom se zadužuje Kolegij ovog Doma da u saradnji sa Kolegijem Doma naroda uskladi podzakonske akte. Dakle, šta je sporno, Zakon je već to naložio i ovdje ćemo samo naložiti Kolegiju da nađe modalitet da se podazkonski akti usklade tako da bi se ove kaznene odredbe mogle konačno provoditi. 30 Inače ćemo imati izvršnu vlast koja će ignoristati u potpunosti zaključke koje joj naloži Parlament. Prema tome, zaista pozivam sve kolege da ovo podrže, zakonska je već obaveza i nju je davno trebalo ispuniti. Hvala.
Dobro, hvala. Prije nego što pređemo na tačku 27. predlažem da objedinimo raspravu o tačkama od 27. do 30. imajući u vidu činjenicu da je riječ o davanju saglasnoti za ratifikaciju sporazuma, konvencija i protokola. Glasamo o prijedlogu za objedinjavanje rasprave. Hvala. Od ukupno prisutnih 26 – za 26, ništa protiv, ništa suzdržani. Imamo opću i entitetsku većinu, dakle objedinili smo ovu raspravu. Dobili ste Mišljenje Komisije za vanjske poslove. Otvaram raspravu. Nema prijavljenih. Zaključujem raspravu. Sada vas pitam hoćete li pauzu pet minuta, pa glasanje ili ćete odma da idemo na glasanje. [[zajednička diskusija]] Dakle, idemo odmah, dobro. Jesu li šefovi klubova spremni? Dobro idemo molim vas. Tačka 1. - Usvajanje Zapisnika 5. sjednice Predstavničkog doma Parlamentarne skupštine BiH. Od ukupno prisutnih 26 – za 25, protiv ništa, suzdržan 1. Imamo opću i entitetsku većinu, usvojen je Zapisnik s 5. sjednice Predstavničkog dom Parlamentarne skupštine BiH. Tačka 3. – Izvještaj komisije Kolegija o nastojanju za postizanje saglasnosti o Izvještaju o radu i poslovanju BHRT-a za 2018. godinu. Glasamo u drugom krugu o usvajanju Izvještaja. Od ukupno prisutnih 26 – za 17, protiv 1, suzdržanih 8. Imamo opću i entitetsku većinu, dakle usvojen je Izvještaj o radu i poslovanju BHRT-a za 2018. godinu. 31 Tačka 4. – Izvještaj komisije Kolegija o nastojanju za postizanje saglasnosti o Izvještaju o radu Vijeća nacionalnih manjina Bosne i Hercegovine za 2018. godinu. Glasamo u drugom krugu o usvajanju Izvještaja uz zaključak Komisije – da je neophodno stvoriti adekvatnu logističku podršku za rad u punom kapacitetu i afirmaciju prava nacionalnih manjina u BiH u skladu sa zakonskim nadležnostima. Molim da se izjasnimo. Od ukupno pristunih 26 – za 20, protiv ništa, suzdržanih 6. Imamo opću i entitetsku većinu. Usvojen je, dakle, Izvještaj. Tačka 5. – Izvještaj komisije Kolegija o nastojanju za postizanje saglasnosti o Izvještaju o radu Vijeća nacionalnih manjina Bosne i Hercegovine za 2019. godinu. Dakle, glasamo u drugom krugu o usvajanju Izvještaja uz isti zaključak koji smo imali i na prošloj tački dnevnog reda. Dakle, od ukupno prisutnih 26 – za 20, protiv ništa, suzdržanih 6. Imamo opću i entitetsku većinu. Usvojen je Izvještaj o radu Vijeća nacionalnih manjina za 2019. godinu. Tačka 6. – Izvještaj komisije Kolegija o nastojanju za postizanje saglasnosti o Izvještaju o radu Nezavisne komisije za praćenje uvjeta boravka u zavodima, postupanje i poštivanje ljudskih prava lica nad kojima se izvršavaju krivične sankcije i druge mjere koje je izrekao u krivičnom postupku Sud Bosne i Hercegovine, strani sudovi za djela predviđena Krivičnim zakonom Bosne i Hercegovine ili međunarodnim ugovorom čija je potpisnica Bosna i Hercegovina. Od ukupno prisutnih 26 – za 19, protiv ništa, suzdržanih 7. Imamo opću i entitetsku većinu, tačka je usvojena. Tačka 7. – Izvještaj komisije Kolegija o nastojanju za postizanje saglasnosti o Izvještaju o radu Nezavisne komisije za praćenje uslova boravka u zavodima, postupanje i poštivanje ljudskih prava lica nad kojima se izvršavaju krivične sankcije i druge mjere koje je izrekao u krivičnom postupku Sud Bosne i Hercegovine, strani sudovi za djela predviđena Krivičnim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud u skladu sa zakonom Bosne i Hercegovine za 2019. godinu. Glasamo u drugom krugu o usvajanju Izvještaju uz preporuke koje su navedene u Izvještaju. Od ukupno prisutnih 26 – za 19, protiv ništa, suzdržanih 7. Imamo opću i entitetsku većinu, tačka je usvojena. Tačka 8. – Izvještaj komisije Kolegija o nastojanju za postizanje saglasnosti o Izvještaju o radu Nezavisnog odbora Parlamentarne skupštine BiH kao nezavisnog tijela policijske strukture Bosne i Hercegovine za 2018. godinu. Glasamo u drugom krugu o usvajanju Izvještaja. Od ukupno pristunih 26 – za 20, protiv ništa, suzdržanih 6. Postoji opća i entitetska većina, dakle usvojen je Izvještaj. 32 Tačka 9. – Izvještaj komisije Kolegija o nastojanju za postizanje saglasnosti o Izvještaju o radu Odbora za žalbe građana Parlamentarne skupštine BiH za 2018. godinu. Od ukupno prisutnih 26 – za 20, protiv ništa, suzdržano je 6. Postoji opća i entitetska većina, Izvještaj je usvojen. Tačka 10. – Izvještaj komisije Kolegija o nastojanju za postizanje saglasnosti o Izvještaju o radu parlamentarnog vojnog povjerenika BiH za 2018. godinu. Glasamo u drugom krugu o usvajanju ovog Izvještaja koji je trebao biti usvojen u prvom krugu, je li tako, hajmo sad u drugom krugu. Ukupno prisutnih 26 – za 21, protiv ništa, suzdržanih 5. Postoji opća i entitetska većina, Izvještaj je usvojen. Tačka 11. – Izvještaj komisije Kolegija o nastojanju za postizanje saglasnosti o Izvještaju o radu Državne regulatorne komisije za električnu energiju za 2018. godinu. Idemo na glasanje. Od ukupno pristunih 26 – za 21, protiv ništa, suzdržanih 5. Postoji opća i entitetska većina, Izvještaj je usvojen. Tačka 12. – Izvještaj komisije Kolegija o nastojanju za postizanje saglasnosti o Izvještaju o stanju radijacijske i nuklearne sigurnosti za 2017. godinu. Glasamo u drugom krugu o usvajanju Izvještaja. Ukupno pristunih 26 – za 20, protiv ništa, suzdržanih 6. Postoji opća i entitetska većina, Izvještaj je usvojen. Tačka 13. – Izvještaj komisije Kolegija o nastojanju za postizanje saglasnosti o Izvještaju o stanju radijacijske i nuklearne sigurnosti za 2018. godinu. Ukupno pristunih 26 – za 20, protiv ništa, suzdržanih 6. Postoji opća i entitetska većina, Izvještaj je usvojen. Tačka 14. – Izvještaj komisije Kolegija o nastojanju za postizanje saglasnosti o Izvještaju o izdatim ispravama i odbijenim zahtjevima za izdavanje isprava za vanjskotrgovinski promet oružja, vojne opreme i robe posebne namjene za 2017. godinu. Ukupno pristunih 26 – za 19, protiv ništa, suzdržanih 7. Postoji opća i entitetska većina, konstatujem da je Izvještaj usvojen. Tačka 15. – Izvještaj komisije Kolegija o nastojanju za postizanje saglasnosti o Informaciji o Godišnjem planu obuke i vježbi pripadnika i jedinica Oružanih snaga Bosne i Hercegovine u inostranstu za 2019. godinu. Glasamo u drugom krugu o primanju k znanju Informacije. Ukupno pristunih 26 – za 22, protiv ništa, suzdržana 4. Postoji opća i entitetska većina, dakle primili smo k znanju Informaciju. 33 Tačka 16. – Izvještaj komisije Kolegija o nastojanju za postizanje saglasnosti o potvrđivanju Odluke o učešću pripadnika policijskih službi iz Bosne i Hercegovine u Stabilizacijskoj misiji Ujedinjenih naroda u Demokratskoj Republici Kongo, podnosilac: Predsjedništvo BiH. Glasamo u drugom krugu o potvrđivanju Odluke. Ukupno pristunih 26 – za 22, protiv ništa, suzdržana 4. Postoji opća i entitetska većina, konstatujem da je usvojen, potvrđena Odluka. Tačka 17. – Izvještaj komisije Kolegija o nastojanju za postizanje saglasnosti o zastupničkoj inicijativi Damira Arnauta koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine, podnosim poslaničku inicijativu kojom se sugerira nadležnim entitetskim institucijama, odnosno institucijama Brčko Distrikta (vlade i zakonodavna tijela) da pripreme i usvoje izmjene i dopune zakona o zaštiti od klevete, na način da se u njih inkorporiraju različiti standardi prihvatljivosti, tolerancije te dokazivanja kada je u pitanju navodna kleveta protiv javnih ličnosti u odnosu na privatne osobe, a u skladu sa sudskom praksom Evropskog suda za ljudska prava”. Glasamo u drugom krugu o usvajanju zastupničke inicijative. Ukupno pristunih 26 – za 21, protiv ništa, suzdržanih 5. Postoji opća i entitetska većina, inicijativa je usvojena. Tačka 18. – Izvještaj komisije Kolegija o nastojanju za postizanje saglasnosti o zastupničkoj inicijativi Predraga Kojovića koja glasi: „Na osnovu člana 8. Poslovnika Predstavničkog doma Parlamentarne skupštine Bosne i Hercegovine ('Službeni glasnik BiH', br. 79/14, 81/15 i 97/15), podnosim poslaničku inicijativu kojom se Vijeće ministara BiH obavezuje da uradi analizu propusnosti državne granice Bosne i Hercegovine i opremljenosti Granične policije za bolju kontrolu granica“. Glasamo u drugom krugu o usvajanju zastupničke inicijative. Ukupno pristunih 26 – za 22, protiv ništa, suzdržana 4. Postoji opća i entitetska većina, inicijativa je usvojena. Tačka 19. – Izvještaj komisije Kolegija o nastojanju za postizanje saglasnosti o materijalu sa oznakom „povjerljivo“, broj: P-Pov-07-03-10-5-38/18 od 27. 2. 2020. Glasamo u drugom krugu o usvajanju materijala sa oznakom „povjerljivo“. Ukupno pristunih 26 – za 21, protiv ništa, suzdržanih 5. Ima opća, ima entitetska većina, usvojen je materijal koji je pročitan. Tačka 20. – Izvještaj komisije Kolegija o nastojanju za postizanje saglasnosti o materijalu sa oznakom „povjerljivo“, broj: P-POV-07-03-10-12-97/18 od 27. 2. 2020. Glasamo u drugom krugu o usvajanju materijala sa oznakom „povjerljivo“. Ukupno pristunih 26 – za 21, protiv 1, suzdržana 4. Postoji opća, postoji entitetska većina, materijal je usvojen. 34 Tačka 21. – Izvještaj komisije Kolegija o nastojanju za postizanje saglasnosti o materijalu sa oznakom „povjerljivo“, broj: P-POV-07-03-10-12-71/19 od 27. 2. 2020. Glasamo u drugom krugu o usvajanju materijala sa oznakom „povjerljivo“. Ukupno pristunih 26 – za 22, protiv ništa, suzdržana 4. Postoji opća, postoji entitetska većina, materijal je usvojen. Tačka 22. – Prijedlog odluke o izboru i stupanju na funkciju i prestanku funkcije članova Centralne izborne komisije BiH, predlagač zastupnik: Dragan Mektić, broj: 01- 50-1-15-7/20 od 11. 3. 2020. godine. Glasamo o usvajanju Odluke. Je li potrebno da se pročita Odluka ili je svi imate? Imate je. Ok. Glasamo o usvajanju Odluke. Od ukupno prisutnih 26 – za 19, protiv ništa, suzdržanih 7. Postoji opća većina, postoji entitetska većina. Konstatujem da je Odluka o izboru i stupanju na funkciju i prestanku funkcije članova CIK-a čiji je predlagač zastupnik Dragan Mektić usvojena. Tačka 23. – Prijedlog odluke o izboru i stupanju na funkciju i prestanku funkcije člana Centralne izborne komisije BiH, predlagač: zastupnik Zlatan Begić, broj: 01-50-1- 15-7/20 od 11.03.2020. godine. Glasamo o usvajanju Odluke. Od ukupno prisutnih 26 – za 15, protiv ništa, suzdržanih 11. Postoji opća, ali ne postoji entitetska većina i ____________(?) Ponovo.